Քողարկող ռազմազգեստներ ստեղծողները սկզբում առաջնորդվում էին այն բանով, որ այն պետք է քողարկի բնական լույսի տակ: Մինչեւ անցյալ դարի երկրորդ կեսը կենդանի ուժի քողարկումը մթության մեջ, գիշերային պայմաններում դժվար չէր: Իրավիճակը կտրուկ փոխվեց գիշերային տեսանելիության (night vision) սարքերի ստեղծման հետ. եղած բոլոր տեսակի քողարկող ռազմազգեստներն այլեւս չէին ապահովում զինվորի քողարկումը մթության մեջ: Ուստի քողարկումը (ինչպես նաեւ քողարկող ռազմազգեստը) դասակարգվեց ցերեկայինի եւ գիշերայինի: